《法曲献仙音 寿杨给事母七十》
明代·夏言

篱菊苞金，井梧鸣玉，江影静涵新雁。暑退高楼，凉生广榭，画阁新开清宴。

共报道、宝婺星，中夜光璀璨。天南现。太安人、鹤发朱颜。

酌春酒、绕膝孙曾欢恋。七十生辰，见青琐、贤郎贵显。

丹桂五枝，比燕山、未应多羡。挥玉堂彩笔，赋得仙音遥献。

作者简介：夏言（1482—1548），字公谨，汉族，江西贵溪人。明正德进士。初任兵科给事中，以正直敢言自负。世宗继位，疏陈武宗朝弊政，受帝赏识。裁汰亲军及京师卫队冗员三千二百人，出按皇族庄田，悉夺还民产。豪迈强直，纵横辩博，受宠升至礼部尚书兼武英殿大学士入参机务，不久又擢为首辅。嘉靖二十七年议收复河套事，被至弃市死。其诗文宏整，又以词曲擅名。有《桂洲集》。